ക്വഡ്രാഡോയുടെ കരാര് പുതുക്കും 2023 വരെ യുവന്റസില് തുടരും യുവന്റസിന്റെ വിശ്വസ്തനായ ക്വഡ്രാഡോയുടെ കരാര് ക്ലബ് പുതുക്കും. 2023 വരെയുള്ള കരാറാണ് താരത്തിന് നല്കാന് ഉദ്ദേശിക്കുന്നത്. കരാര് ക്വഡ്രാഡോ അംഗീകരിച്ചതായാണ് റിപ്പോര്ട്ട്. അലെഗ്രി തിരികെ പരിശീലക സ്ഥാനത്ത് വന്നത് ക്വഡ്രാഡോയുമായുള്ള യുവന്റസിന്റെ കരാര് ചര്ച്ചകള് എളുപ്പമാക്കി. 33കാരനായ താരം 2015ല് ആയിരുന്നു യുവന്റസില് എത്തിയത്. ആദ്യ രണ്ടു വര്ഷം ലോണില് ആയിരുന്നു കളിച്ചിരുന്നത്. പിന്നീട് 2017ല് യുവന്റസ് സ്ഥിര കരാറില് ക്വഡ്രാഡോയെ സ്വന്തമാക്കി. യുവന്റസിനൊപ്പം 11 കിരീടങ്ങള് താരം ഇതുവരെ നേടിയിട്ടുണ്ട്. ചെല്സി, ഉഡിനെസെ, ഫിയൊറെന്റിന എന്നീ ക്ലബുകള്ക്കായൊക്കെ താരം കളിച്ചിട്ടുണ്ട്.